Navoiyda 7-fevraldan beri birinchi marta koronavirus aniqlandi, Toshkentda so‘nggi 12 kunda birinchi marta kunlik aniqlangan bemorlar soni 100 nafardan kam bo‘ldi

O‘zbekistonda koronavirusga chalingani rasman tan olinganlar soni 83 935 nafarga yetdi. Sog‘liqni saqlash vazirligi ma’lumotlariga ko‘ra, 5-aprel kuni mamlakatning 12 ta hududida jami 133 ta kasallanish holati aniqlangan.
Yangi kasallanish holatlarining
SSVning qo‘shimcha qilishicha, o‘tgan bir sutka davomida Jizzaxda 4 kishi, Buxoroda 5 kishi, Surxondaryoda bir kishi, Toshkent viloyatida 4 kishi, Toshkent shahrida esa 104 kishi, respublika bo‘yicha jami 118 kishi COVID-19’dan tuzalgan. Sog‘ayish ko‘rsatkichi 98 foizni tashkil etmoqda.
Shuningdek, 1 nafar koronavirusga chalingan bemor vafot etib, kasallikdan vafot etganlar soni 632 nafarga yetgan.
Ta’kidlash kerakki, 2021-yil hisobi bo‘yicha Toshkentda so‘nggi bor 23-mart kuni 93 kishida COVID-19 aniqlangan edi, shundan buyon kunlik ko‘rsatkich 100 kishidan oshayotgandi. Shu bilan birga, 24-mart kuni butun O‘zbekiston bo‘yicha 138 kishida koronavirus tasdiqlangan bo‘lib, 5-apreldagi ko‘rsatkich o‘shandan beri qayd etilgan eng past ko‘rsatkich hisoblanadi. Navoiy viloyatida esa 7-fevraldan beri birinchi marta koronavirus aniqlandi.
Avvalroq O‘zbekistonda 5 kunda 35 mingdan ortiq kishi koronavirusga qarshi emlangani to‘g‘risida xabar berilgandi.
 SSV O‘zbekistonda mart oyida COVID-19 asoratlari oqibatida vafot etgan 8 fuqaroning ikki nafari qashqadaryolik ekanini ma’lum qildi